《邵久中承事挽词三首 其一》
宋代·孙觌

周分陜右开燕日，秦废侯家徙汉年。南国棠阴犹蔽芾，东陵爪汉正芊绵。

苍波吐月珠还浦，紫电冲星剑倚天。藉甚公孙望千载，书藏万卷有青毡。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。